ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670051028
ขอความช่วยเหลือจัดสรรค่าใช้จ่ายในการเดินทางไปโรงพยาบาล ให้แก่ผู้ร้อง ชื่อ…..ที่อยู่ปัจจุบันและที่อยู่ตามสำเนาทะเบียนบ้าน เลขที่…ถนนกาญจนาภิเษก แขวงประเวศ เขตประเวศ กรุงเทพมหานคร
คำร้องจากแอปพลิเคชันทางรัฐ --- เรียนท่านรัฐมนตรีกระทรวงสาธารณสุขและเลขาธิการหลักประกันสุขภาพแห่งชาติเนื่องด้วยดิฉันเป็นผู้ป่วยที่ต้องใช้น้ำเกลือในการล้างจมูกทุกวันวันละ 3 ครั้งแต่เราต้องไปเอาน้ำเกลือจากที่โรงพยาบาลเดือนละ 3 ครั้งครั้งละ 6 ขวดซึ่งมันเป็นความยากลำบากที่จะต้องเดินทางทั้งค่ารถไปกลับซึ่งสร้างความยากลำบากและภาระในการเดินทางของประชาชนอย่างมากอยากให้ท่านช่วยประสานงานช่วยเหลือเกี่ยวกับผู้ป่วยโรคเรื้อรังให้สามารถใช้สิทธิ์บริการได้สะดวกและปลอดภัย///(แจ้งข้อมูลเพิ่มเติม 26/12/2567) ผู้ร้องแจ้งข้อมูลเพิ่มเติม เกี่ยวกับช่วงอายุที่อยู่และสมาชิกในครอบครัว ผู้ร้องอายุ 35 ปี ที่อยู่ปัจจุบันและที่อยู่ตามสำเนาทะเบียนบ้าน เลขที่….ถนนกาญจนาภิเษก แขวงประเวศ เขตประเวศ กรุงเทพมหานคร ผู้ร้องมีสมาชิกในครอบครัว จำนวน 5 คน ประกอบด้วยผู้ร้อง บิดา มารดา น้องชาย และยาย ผู้ร้องเป็นผู้พิการประเภท 4 พิการทางด้านจิตใจ ป่วยเป็นโรคซึมเศร้า โรคหมอนรองกระดูกเอว และโรคภูมิแพ้ ทำให้ไม่สามารถประกอบอาชีพได้ ผู้ร้องมีรายได้จากบัตรสวัสดิการแห่งรัฐ เดือนละ 800 บาท (แปดร้อยบาทถ้วน) เบี้ยยังชีพผู้พิการเดือนละ 800 บาท (แปดร้อยบาทถ้วน) บิดา อายุ 61 ปี ประกอบอาชีพเป็นช่างตัดผม มีรายได้เดือนละ 10,000 บาท (หนึ่งหมื่นบาทถ้วน) (ไม่ทราบข้อมูลที่แน่ชัด) มีรายได้จากเบี้ยยังชีพผู้สูงอายุ เดือนละ 600 บาท (หกร้อยบาทถ้วน) มารดา อายุ 60 ปี (ไม่ได้ประกอบอาชีพ) มีรายได้จากเบี้ยยังชีพผู้สูงอายุ เดือนละ 600 บาท (หกร้อยบาทถ้วน) น้องชายของผู้ร้อง อายุ 34 ปี ประกอบอาชีพ เป็นพนักงานขับรถตู้รับส่งนักเรียน มีรายได้เดือนละ 12,000 บาท (หนึ่งหมื่นสองพันบาทถ้วน) (ไม่ทราบข้อมูลที่แน่ชัด) ส่วนคุณยายของผู้ร้อง อายุ 85 ปี เป็นผู้ป่วย ไม่สามารถประกอบอาชีพได้ มีรายได้จากเบี้ยยังชีพผู้สูงอายุ เดือนละ 800 บาท (แปดร้อยบาทถ้วน) ค่าใช้จ่ายภายในบ้าน เช่น ค่าน้ำประปา ค่าไฟฟ้า และค่าอาหาร น้องชายและบิดาของผู้ร้องเป็นคนรับผิดชอบทั้งหมด (ผู้ร้องไม่ทราบรายละเอียดที่แน่ชัด) ปัจจุบันผู้ร้องรักษาอาการป่วยกับทางโรงพยาบาลสิรินธร ซึ่งจะต้องเดินทางไปพบแพทย์ตามนัด และจะต้องไปรับน้ำเกลือทุกเดือน จะมีค่าใช้จ่ายในการเดือนทาง เดือนละ 1,000 บาท (หนึ่งพันบาทถ้วน) ผู้ร้องไม่สามารถประกอบอาชีพได้ ส่งผลให้ได้รับความเดือดร้อน ไม่มีเงินในการเดินทางไปโรงพยาบาล จึงประสงค์ให้หน่วยงานที่เกี่ยวข้องช่วยเหลือช่วยเหลือจัดสรรค่าใช้จ่ายในการเดินทางไปโรงพยาบาลให้แก่ผู้ร้อง เพื่อบรรเทาความเดือดร้อนให้แก่ประชาชนต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata